Downloaded from YTS.MX
Official YIFY movies site: YTS.MX
JOY, AZ ÉLET CSODÁJA
Kedves Mr. Killion!
Rendkívül fontos, hogy mindazok neve felkerüljön az emléktáblára,
akik segítettek az első IVF-es baba, Louise Brown fogantatásában.
Különösen Jean Purdyre vagyok büszke,
aki tíz éven át utazgatott velem Oldhambe,
és legalább annyira hozzájárult a sikerhez, mint mi. Én voltam a biológus.
Patrick volt a szülészorvos.
Jean pedig…
Nos, nélküle ez az egész nem jöhetett volna létre.
IGAZ TÖRTÉNET ALAPJÁN
Vigyázat, jövök!
A fenébe!
CAMBRIDGE 1968. MÁJUS
Dr. Edwardsszal lesz interjúm.
Éppen egy kísérleten dolgozik.
- Addig ott helyet foglalhat. - Ez kedves öntől.
- Szeretem foglalni a helyet. - Csak…
Elpakoljak innen?
Megszáríthatom a radiátornál a cipőmet?
Látom, ismeri dr. Edwards kutatásait.
- Az emlősök fejlődéséről szóló kutatása… - Rendkívüli, igen.
Ha zavarja a fedetlen lábfej, ne nézzen ide!
Fenébe! Lyukas a harisnyám. Kilátszik a lábujjam.
Méghozzá kettő is.
Szólok neki, hogy megjött.
Igen, kilátszanak.
Ha sikerülne elválasztani a plazmát…
Itt van a következő jelölt, Bob.
A rohadt életbe! Mindenki hagyja abba, amit csinál! Sylvia megszökött.
- Nemrég ejtettem teherbe. - Jézusom, Bob!
Rá ne lépjetek! Többet ér, mint a puccos cipőtök.
Sylvia!
- Sylvia! - Ott van!
- Hol? Nem látom. - Ott, az asztal alatt!
Jaj, Sylvia! Tudom, hogy felzaklatott Patty szülése.
- Gyere! - De neked is össze fog jönni.
Csak módosítanom kell ezt-azt.
Természetemnél fogva vonz a zűrzavar.
Ki maga?
Jean Purdy. A laborvezetői állásra jelentkeztem.
- Csak egy cipő van magán. - A másik az irodájában gőzölög.
- Mi az egérfogási praktikája? - Tiszta kéz és türelem kell hozzá.
És az öné?
Azt hiszem, ezzel kap is egy ajánlatot.
Még nem is tudja, mihez értek. Ápoló és kutató is voltam.
A doktoranduszaim jól szűrik a jelentkezőket. Tud vezetni?
Az Addenbrooke Kórházban tanultam ápolónak.
Dolgoztam Southamptonben is.
A Papworthben pedig a szövetkilökődést kutattam.
Remek. Reggel nyolc. Ne késsen! Szerzünk egy szülészt.
Arun, tedd vissza Sylviát a ketrecbe! Köszönöm.
Patrick Steptoe nemrég publikálta a laparoszkópiai útmutatóját.
A Tudományos Tanács ki nem állhatja,
de a kulcslyuksebészeti tudása miatt szerintem remek tagja lesz a csapatnak.
A csapatnak, amiről még semmit sem tudok.
Meggyógyítjuk magát a gyermektelenséget. Segítünk babákat csinálni.
Ezzel megleptem.
Tudtam, hogy a szaporodást kutatja, de…
Annyira jó lesz!
LONDON A1-ES FŐÚT
Ha előzetesen meg tudnánk vizsgálni a petefészket…
Köszönjük.
…időben észlelhetnénk az endometriózist. Látnánk, hány petesejt fejlődött ki.
Csak az a baj, hogy erre nincs konkrét módszerünk.
Laparoszkópia.
Ezért szeretném,
ha kifejlesztenénk egy új laparotómiás módszert, amellyel képesek…
A laparoszkópia jobb megoldás.
A petefészek vizuális vizsgálata és az endometriózis gyökérokának feltárása
csak laparotómiával lehetséges.
Felvágjuk a hasfalat ezen a területen.
- Vagy itt. - Dehogy. Ön téved.
Ez előadás, nem megbeszélés.
Elavult tudományos módszerekkel vesződik.
Ez a Királyi Társaság, uram.
Kijárna némi tisztelet az elavult módszereimnek.
Laparoszkópia révén megvizsgálhatom a petefészket, a petevezetéket
és a szaporítószervet. Mindehhez csak kis bemetszésekre van szükség.
A laparoszkópia rendkívül veszélyes módszer.
A műtétnek titulált beavatkozása során vakon tapogatózik,
miközben tesz a betegre és a betegségre.
És ez nem a maga előadása.
- Igen! - Pontosan!
Tudom. Sajnálom. Bocsássanak meg!
De bizonyíthatnám az állításaimat?
Teljesen véletlenül itt is van nálam a prezentációm anyaga.
- Mr. Steptoe! Bob Edwards vagyok. - Igen?
Pár hónapja beszéltünk telefonon.
Nem emlékezhetek minden hívásra, Mr. Edwards.
Persze. Csak egy perc. Érdekel a kulcslyuksebészeti munkássága.
Sajnos elfoglalt vagyok.
Azokkal vesződik, akik száműzték Oldhambe? Gyűlölik magát.
A hölgy Jean Purdy. Ő lesz a laborvezetőnk.
Csakugyan? Sok sikert önöknek!
Az eszközeivel a legkevésbé durva módon vizsgálhatnánk a petefészket.
Az oldhami kórház kiváló, Londonban pedig nem volt szabad pozíció.
Érdekes, hogy a Tanács által kedvelt vetélytársai számára volt.
- Maga kutatott utánam? - Nem, de én igen.
Azért mondja vissza, hogy ön rám figyeljen.
Érdekes stratégia, Jean.
- A hő okozta problémát hogy oldja meg? - Miféle problémát?
Nézzék! Le fogom késni az oldhami 15:25-ös vonatot. Majd írjanak!
15:25? Az még fél óra. Elkísérjük.
Laparoszkópia során fény kell a kamerának. Különben tényleg vakon tapogatózna.
De egy lámpa izzója meleg. Hogy nem égeti meg a nőket?
A nyugatnémetek laparoszkópja a fényt egy tükörrel vezeti a szövethez.
- Nincs izzó, nincs hő. - Ugye mondtam, hogy zseni?
- A nyugatnémetek azok. - Közös a célunk. A meddőség kezelése.
- De a területünknek megvannak a határai. - Az enyémnek mi?
Kidolgozott egy eljárást, hogy a spermát a petevezetékbe vezesse.
- Ezt meg hol olvasta? - De nem ér el eredményt.
Mert a sperma nem bír magával.
De képzelje el, hogy a megtermékenyített petesejtet visszük a petevezetékbe!
A csodás módszerével ön kivesz egy petesejtet.
Nekünk adja, mi testen kívül megtermékenyítjük a csodás módszerünkkel.
Aztán ön visszateszi. És látványosan megnő a sikeres terhesség esélye.
Testen kívüli megtermékenyítés? Tényleg úgy véli, képes lehet rá?
Nincs prezentációm, de közel járok a megoldáshoz.
Köszönöm!
A 17:35-kor induló vonat…
Dr. Edwards, ön Cambridge-ben tanít, ugye?
- Igen. - Mindenem Oldhamben van.
Cambridge-től 320 kilométerre.
Eleinte önnél verünk tábort. Csak négyórányi autóútra van.
Később pedig szerzünk pénzt a Tanácstól, hogy ön délre jöhessen.
Már ha hajlandó délre költözni.
Meg lehet győzni.
Szükségünk lesz olyan nőkre, akik önként adnak szövetmintát.
Néhány méheltávolításon átesett páciensem talán hajlandó lenne segíteni.
Tudása és kapcsolatai is vannak.
Ugye tudja, hogy célponttá válunk? Az egyház, az állam, a világ célpontjává.
Egyesítjük őket magunk ellen.
De az anyák velünk lesznek. Ők támogatni fognak minket.
Na, ha most nem szállok fel a 17:25-ösre, akkor sosem érek haza.
Bob! Jean!
Csatlakozik hozzánk?
Csatlakozik, ugye?
Remélem, hamarosan beszélünk.
Ez az, Jean! Szép munka.
Hatásosan odaszúrtál az oldhami incidenssel.
Te tényleg lehetetlen alak vagy.
Mi lehetővé tesszük a lehetetlent, Jean. Komolyan. Majd meglátod.
Gyere, anya! Paulson tiszteleteshez fél órával korábban kell érkezni.
Akkor gyerünk!
Te csiga!
- Húzd ki magad! - Nem görnyedek.
Dehogynem. Nem a legjobb formádat hozod.
Kér egy mignont? Vagy esetleg teasüteményt?
És engem? Hozzám mit szólna? Bevajazva különösen finom vagyok.
Miket beszélsz?
Te pont ilyesmiket mondasz pár fekete ribiszkés rum után.
Ne is tagadd!
Várjon! Adom az ön tányérját.
Hogy gondoskodnak rólam.
Muszáj. Vékonynak tűnik.
A gyümölcstortám. Az ön kedvéért több kandírozott gyümölccsel.
- Jó mise volt. Tetszett a prédikáció. - Köszönöm, Jean!
Tiszteletes!
Fekete ribiszkés rum.
Jól vagyok, anya. Fontos számomra ez az egész, amit csinálunk.
De azt hiszem, most tényleg megváltozik az életem.
És ez tetszik.
Attól még kihúzhatnád magad!
A1-ES FŐÚT MANCHESTER, OLDHAM
Egereken, majd nyulakon kísérleteztünk. Még egy vadnyúllal is próbálkoztam.
A vadnyulak szapora állatok,
de fogságban sem ember, sem állat nem izgatja fel őket.
- Bizonyára mindkettővel próbálkoztál. - Az egerek és a nyulak megtermékenyültek.
Nemrég pedig Barry Bavister segítségével…
Barry Bavister? Kitalált névnek hangzik.
Doktorandusz, a laboromban dolgozik.
Egy teljes éven át hörcsögök petesejtjeit gyűjtötte.
Miután kiszedte őket,
egy újfajta, rendkívül lúgos, bikarbonátos oldatot használt.
Hatalmas áttörést ért el.
Hörcsögök petesejtjeit áztatja lúgban és spermában?
Majd visszahelyezi őket a nősténybe, és már jönnek is a kicsi hörcsögök.
Szóval abban reménykedünk, hogy a nők olyanok, mint a nőstény hörcsögök,
és Barry oldata náluk is beválik?
Egy rágcsáló mutatja az utat.
Még 83 kilométer Manchesterig, majd onnan még 13 Oldhamig.
Már majdnem ott vagyunk.
Olyan vagy, mint egy iskolás az első napján.
Mert ez a nap tényleg olyan.
OLDHAMI KÓRHÁZ
Eszerint a Kershaws hátul van.
KERSHAWS KÓRHÁZ
Kérem, a beteghordó fáradjon a főbejárathoz!
Mi ez az ázott szag?
Nincs ázott szag, csak nemrég esett az eső.
- Kihez van szerencsém? - Az úr dr. Edwards, én Jean Purdy vagyok.
Igen, Mr. Steptoe mesélt magukról! Én vagyok a főnővér.
Úgy tudom, szükségük van egy laborra. Jöjjenek velem!
Úgy gondolom, ez megteszi.
Tökéletes.
Remek.
Ha megbocsátanak…
1969. JANUÁR
Most szúrom be a tűt a petefészekbe.
Kérnék egy kis szívást.
Egészséges tüsző, remélhetőleg egy jó petesejttel.
Készen állnak?
A másik helyiségben várnak, Mr. Steptoe.
- Van egy tüszőnk. - Remek.
Keressük meg a petesejtet, áztassuk be Barry csodaszerébe,
aztán jöhet a sperma!
Várj!
Miért? Mi az?
Ez az első kísérletünk.
De még sok követi.
Megvan a petesejt.
Akkor jó.
Még mindig nem értem, hogy miért dicsekedsz.
Semmi okunk nincs dicsekedni.
Akkor miért publikálod a Nature tudományos folyóiratba?
Mert közel az áttörés.
Úgy gondoljuk, hamarosan nőket is bevonhatunk a programba.
- „Nőket”. Hallottátok, hogy mondta? - Hogy mondtam?
Igaza van.
Mintha kísérleti egerekről beszélnél.
- Szeretem az egereket. - Jobban, mint a nőket.
Majdnem annyira.
Megszámoljuk, hány lányod van?
Szinte biztos, hogy egerem több van, mint lányom.
Felveszem.
Köszönöm, kicsim.
Csak két esetben volt előmag.
Kettőnél az 56-ból. Ez kevesebb mint négy százalék.
- Ezt írtad a cikkben. - De 18-nál volt jele megtermékenyülésnek.
Pedig csak méheltávolításon átesett nőkkel dolgoztunk.
Ha elindul az igazi munka a nőkkel…
Ő is ugyanúgy mondta, mint Bob.
Hihetetlen eredményeket érhetünk el.
Ne vedd sértésnek, Jean! Maggie-nek a hobbija darabokra szedni engem.
Csak rámutattam,
hogy az újságírást jobban szereted a tudományos munkánál.
Az ablakokkal kapcsolatban keres valaki, apa.
Ablakok?
Kérek belőle.
Ugyan már, Maggie! Tudod, hogy megy ez.
Írsz, ígérgetsz, felcsigázod őket, aztán a Tudományos Tanács elé állsz.
Csak így kapnak pénzt, hogy eljöhessenek Oldhamből.
Ha a Kershaws olyan szörnyű, akkor jobb, ha inkább feladják.
Ostoba barmok!
- Mi az, Bob? - Ki hívott?
A Daily Mirrortól hívtak.
Azt akarják, nyilatkozzak, dr. Frankenstein vagyok-e.
Nekem azt mondta, az ablakok miatt hív.
Bob, kapsz még egy kis sodót, ha leülsz. A frászt hozod a gyerekekre.
Bob hozzászokott már, hogy kritizálják és utálják.
- Talán még élvezi is. - Azt akarja, hogy rágalmazzák?
Szerintem a munkája részének tekinti.
Megvívja a reproduktív medicina harcát.
Az anyákért, a nőkért és mindenki másért.
Megjöttünk.
Szeretnéd, hogy felmenjek?
Tessék?
Vonzódom hozzád. Gondoltam, hátha te is hozzám. Remélem, hogy így van.
Nem tudom eldönteni.
Sajnálom.
Semmi baj. Egy próbát megért.
- Nem sértettelek meg, ugye? - Dehogy. Igazán hízelgő volt.
Remek. Akkor szia!
Ha nem kezdesz kötődni hozzám, lehet szex!
Rendben. Benne vagyok.
- Megígérem. - Akkor jó.
„A” BETEGCSOPORT
Nem hiszem, hogy okozna bármi kárt,
ugyanakkor véleményem szerint az eljárás nem fog gyermekáldással járni.
Tessék?
Szerintem csekély az esély a sikerre. Fontos, hogy ezzel tisztában legyenek.
Akkor nem értem. Mégis miért kéne belevágnunk?
Mert hozzájárulhatunk, hogy másoknak majd legyen babájuk.
De reménykedhetek, ugye? Hihetem, hogy megadatik a lehetőség?
- Nem tartom valószínűnek, de… - Én csak kisbabát szeretnék.
Ápolónak kéne lenned.
Már egy jó ideje kutatómunkát végzek, anya.
Segíthetnél a beteg embereken.
Bob szerint a meddőség egészségügyi probléma.
Kémcsőben akar babákat csinálni?
Meddő anyáknak akar babákat csinálni.
„És Izsák könyörgött az Úrnak feleségéért, mivel meddő volt.
Az Úr engedett könyörgésének, úgyhogy teherbe esett Rebeka, a felesége.”
Mózes I. könyve, 25. fejezet, 21. vers.
Az ima lenne a megoldás?
Hagyd még ázni!
Jean, még fiatal vagy, nem érted. De nem játszhattok Istent.
A szemüvegről és a műfogról mi a véleményed?
Inkább ne lássanak az emberek? Inkább csak levest egyenek?
Ezt akarja Isten, nem?
- Bob szerint… - Jaj, Bob szerint!
Bob szerint!
- Egyedien fogalmaz. - És ott az a másik.
Aki abortuszokat végez.
A sebészetek, Steptoe. Itt van fehéren-feketén az újságban.
Ezt nem tudtad, ugye?
Egyszerre játszanak Istent és Sátánt!
KÉNKÖVES KÉMCSŐ!
- Az már legális eljárás. - Attól még erkölcstelen.
Én nem végzek abortuszokat, anya. És büszke vagyok arra, amit csinálok.
Hála az Úrnak!
Remélem, elég büszkeség van benned mindkettőnk számára,
mert én jelenleg csupán kétségbeesést érzek.
Ha hallottad volna, hogy dicsekedtem veled!
A képesítéseiddel. És te erre pazarolod őket?
Erre a bűnre?
Segítek az embereken.
Paulson tiszteletes azt tanácsolta, hogy ne járj a templomba.
Ez nem az ő döntése.
A tiszteletesünk sok ember nevében beszél.
És Jean…
ide sem jöhetsz.
Hogy mondhatsz ilyet?
Ha ezt az izét választod helyettem…
akkor teljes mértékben komolyan gondolom.
Az a helyzet, hogy nem „ez az izé” kényszerít választásra, hanem te.
A patkány- és egérkísérletekből néhány kutató arra következtetett,
hogy a testen kívüli megtermékenyítésnél megnő a testi elváltozások kockázata.
Edwards és Steptoe szerint azonban
még a legutóbbi kutatás sem bizonyítja ezt az állítást.
Köszönöm.
A kolbász
több mint 5000 éves étel. Egyiptomi sírokban is találtak kolbászmaradványokat.
Régen a feldolgozás során megmaradt húst tehenek belébe töltötték.
Ugye tudod, hogy nem szeretem a hallgatást?
Akkor szeresd meg!
Jó, mindenki itt van.
Naponta el kell jönniük a Kershawsba, hogy megkapják a hormoninjekciót.
A peteérés serkentése érdekében.
Ezután begyűjtjük a petesejtjeiket, és hozzáadjuk a férjük spermáját.
Ha a petesejt megtermékenyül,
beültetjük az embriót a testükbe. Ha aggályuk van, szeretném hallani.
Kathy Gibson!
Önnel kezdjük.
A fenekébe adjuk be az injekciót. Tolja le a szoknyáját és a harisnyáját!
- Majd feküdjön az ágyra! - Rendben.
- Velünk vagy, vagy sem? - Ma hagyj ezzel, Muriel!
A párkapcsolati gondok nem ide valók. Ha anyagi gond van, segíthetünk.
Testi probléma esetén főleg.
Most nem kell a kiselőadás, Muriel.
Főnővér.
A megszólításom: főnővér. A te szemedben jelentéktelen titulus,
de számomra nagyon sokat jelent.
Nem tudtam, hogy abortuszokat végeztetek, főnővér.
Keresztény vagyok. Az anyám…
A többi orvos nem vállalja. Szóval Mr. Steptoe-nak muszáj.
Nem, nem muszáj.
Tudod, hány lány jön ide be véresen
egy sarlatánnal végeztetett beavatkozás után?
Mindjárt gondoltam.
- Azt hittem, csinálni fogjuk a babákat. - Nos, tévedtél.
Mi választási lehetőséget kínálunk a nőknek.
Minden döntésben.
Számomra csak ez számít, és számodra is csak ennek kéne számítania.
Szedd össze magad!
Üdvözöljük együtt a megosztó biológust, dr. Robert Edwardst!
Dr. Edwards, mit gondol Watson professzor állításáról,
miszerint rendkívül veszélyes, amit önök csinálnak?
Miszerint ez a jövőben emberek gyártásához vezethet?
Ezt úgy mondja, mintha kolbászt gyártanánk.
Ő az egyik vezető tudósunk,
aki a DNS-sel korunk egyik legnagyobb felfedezését tette.
Míg ön, ne vegye sértésnek, sokat ígért, de csekély eredményt ért el.
Nem vitatom James Watson eredményeit.
Akkor ez az egész csak felhajtás?
- Ön csupán figyelemre vágyik? - Nem.
Nem. Vegyük példának a szemüveget vagy a műfogat! Mi ugyanúgy…
Az a rohadt szemüveg.
Anya, én vagyok az.
Hoztam olyan szószt, amit szeretsz.
Az ajtó előtt hagyom.
CSALÁDI SZÓSZ
Nem mindegy, mekkora megerőltetésnek teszed ki magad.
Bob is ezt teszi.
Bobot különösen kemény fából faragták.
Ellenáll… Nos, nagyon sok mindennek.
És rajtad kívül mások is támogatják.
Ruth is kiváló tudós, aztán ott van még…
Az én szakterületem a vér.
Ezzel a tudással segítem Bobot, hogy elérje az áttörést.
De az in vitro fertilizáció kudarcot vallhat. Akkor mit fogsz érezni, miután
ekkora árat fizettél?
- Elszánt vagyok. - És ez csodálatos dolog.
Ugyanakkor egy anya lánya is vagy.
És itt vagyok én is.
Játszhatnánk inkább? Majd máskor megbeszéljük.
- Remélem, a próbálkozásért is jár pont. - Számodra mindig, Arun.
- Azt hiszem, nyertem. - Igen, látom.
Rajtakaptál.
Hozzak neked valamit?
Ne.
Csak pihentettem a szememet.
Patrick!
Nem gondolod úgy,
hogy túlhajszolod magad? Ez az egész…
Nem hajszolom túl magam.
Miért mondod ezt?
Békés nyugdíjaskort ígértél nekem.
Borozással és vakációkkal telit.
Ne szipolyozd ki magad, mielőtt eljutnál odáig, jó?
Ülj ide mellém!
Gyere!
Én is várom a nyugdíjazást.
De ez,
amit most csinálunk…
fontos.
Bolond.
És ha növelnénk a szén-dioxid koncentrációját?
- Az oociták tenyésztése során? - Lenne értelme?
Jelenleg öt százalékon van. Lehetne esetleg nyolc?
Tetszik az ötlet. Megpróbálhatjuk.
És továbbra is hiszel Barry Bavister csodaszerében?
- Jelenleg mindenben, csak magamban nem. - De ügyes voltál!
Kolbász.
- Kolbászgyártónak állítottam be magunkat. - Jól csináltad.
Én csak… Ez…
Ez az egész…
A csapat iránymutatást vár tőlem. Csak vezetnem kell őket.
1970. AUGUSZTUS
ITT LAKIK FRANKENSTEIN
Neil Robinson.
Üdv! John Graham.
Peter Walker.
Köszönöm.
A francba!
Úgy érzem magam, mint egy tehén.
Parancsol?
Nem Mr. Steptoe hibája. Elfoglalt ember. Szemtől szemben kedves szokott lenni.
De amikor bejövünk ide, ne vegye sértésnek, ön nem örül a jelenlétünknek.
Nem?
És amikor boldogtalan, gyakran a fenekemet bámulja.
Jean, itt vagy?
Jean?
Bob, ez a női vécé.
Tudom. Sajnálom. Csak…
Csak van valami, amit látnod kéne.
Gyönyörű.
- Bármi történik is veled… - Semmi sem történik velem.
Hány sejt van itt?
Hetven emberi sejt méhen kívül növekszik egy embrióban.
Az első szakasznak vége.
Sikerült, kapunk támogatást. Nem kell többé Oldhambe utazgatni.
Nem kell távol lennem Ruthtól és a gyerekektől. Nem kell nélkülöznünk.
Minden…
Innentől kezdve minden megváltozik.
Az Egészségügyi Tudományos Tanács dönt, hogy a kutatás elvégezhető-e,
és hogy a tudomány érdekeit szolgálja-e.
Például fontolóra vették,
hogy az esetleges sikeres beavatkozás után mennyire lesznek normálisak a gyerekek?
Nevezzen meg egy tudományos áttörést, amelynél nem merült fel aggály a…
És ott van még a társadalmi kérdés is.
Az Egészségügyi Tudományos Tanács meglehetősen sok erőforrást fordít
a túlnépesedés megoldására.
Ebben nem kételkedem. De ha megengedi, ez egy teljesen más kérdés.
Tagadja, hogy a túlnépesedés egy probléma?
Nem. Számomra az a probléma,
hogy a termékenység büntetése a terméketlenek kárára történik.
A meddőség tudományos probléma.
Ahogyan a túlnépesedés is. De egyik sem megoldás a másikra.
Ön mindig olyan ékesen beszél, dr. Edwards.
Tetszettek a megnyilvánulásai a Radio 4-en.
Ezzel el is érkeztünk ahhoz, hogy hányan is fognak ebből profitálni.
Ez egy nagyon specifikus probléma,
ami, valljuk be, csak a nők kis hányadát érinti.
Kis hányadát?
Ön talán nincs tisztában azzal, Miss Purdy,
hogy mi a teljes tudományos közösséget szolgáljuk.
Jobban érdekelné a téma, ha férfiasabb problémáról lenne szó?
Ugyan már! Ne süllyedjünk ilyen szintre!
Amit önök kínálnak, az a maguk számára talán érdekes lehet,
talán a média számára is,
de érdekes a tudomány egésze számára is?
Igen.
A Tanácsban folyton azt a kérdést tesszük fel,
hogy ez segít-e megérteni az életünket a világunkban.
Igen. Segít megérteni.
Dr. Edwards, kérem!
Számos nő a világban úgy gondolja, hogy ha nem képesek gyereket szülni,
csalódást okoznak a partnerüknek és maguknak.
Nem értik, hogy élhetnének gyerek nélkül.
A meddőség egy betegség.
Egy durva betegség, ami házasságokat és életeket tesz tönkre.
Ha ezt nem képesek belátni, akkor szégyelljék magukat!
„Szégyelljék magukat!”
Ezt jobban is kezelhettem volna.
Helyes volt, amit mondtál.
- És addigra már úgyis vesztettünk. - Bár meggyőztem volna őket valahogyan!
- Szükségünk volt a pénzükre. - Nem, akartuk.
Egy melléképületben dolgozunk. Csoda, hogy van fűtés.
Az még nagyobb, hogy ott kutatunk. A kocsiban többet ülök, mint a laborban.
- Nem vagyok a családommal. - Bob!
Hagyjál! Te sem szereted jobban, mint én. Kimerültél. Legtöbbször rossz rád nézni.
Szerinted azért van ez, mert nem bírom az ingázást?
Ha nem ezért, hát miért?
Mert nem értettem, hogy érheti meg mindez.
Az elméletet értettem, a tényleges munka ellenben nehéz nekem.
Te nem látod a családodat. Engem megvet az egyházam és az anyám.
De látva, ahogy az úgynevezett tudósok ítélkeznek felettünk,
rájöttem, senki sem fog ezzel foglalkozni. Ez a mi harcunk.
Nincs más választásunk.
- A történtek is bebizonyították. - Ugyan, Bob!
Nem is olyan rossz hely a Kershaws.
A hely stílusa borzalmas. De a társaság időnként jó tud lenni.
Ne kezdjetek barátkozni! Jean az én barátom.
Trisha Johnson?
Sosem a férjével jön.
- Parancsol? - A férje sosem jön el önnel.
Azt mondta, nem küzd az ár ellen.
Jó ember?
Fiút akart. Az esküvőnkön azt súgta a fülembe:
„Majd elmondom Stunak, milyen szép voltál.”
- Stuartnak? - Esetleg túleshetnénk a…
Elnézést!
Hétfőtől csütörtökig kedves.
Péntekenként inni szokott.
Tudom, hogy látta a zúzódásokat.
Igen, de nem tudtam, akarja-e, hogy rákérdezzek.
Én nem…
Ezt nem érte teszem.
Én szeretném a gyereket.
Bocsánat. Kértem, hogy ne tehénként bánjon velünk.
- Erre lelki szemetesnek használom. - Figyelnem kellett volna. Sajnálom.
Tudom, min mennek keresztül, és…
Elneveztük magunkat az Ovum Klubnak.
A lányokkal.
Az Ovum Klub?
Tetszik.
Beküldöm Rachelt.
Üdv!
Hogy van, Rachel?
- Jól. És ön? - Én is.
Megvannak az eredmények?
A 136-os kísérlet negatív eredményt hozott.
Az Kathyé. Nem hatásos a módszer.
A hCG zavarja a többi, természetes, petefészekbeli hormont.
Az ösztrogén és a progeszteron szintje ingadozik. Így nincs esély beültetésre.
A következőnél mesterségesen növelhetnénk az ösztrogén és progeszteron szintjét.
Megpróbálhatjuk.
Várj! El kell kezdeni az oldatkészítést.
Beszélnem kell Kathyvel. Zaklatott lesz.
- Kathy! - Üdv, Jean!
- Üdv! Hogy van? - Jól vagyok.
Megnéztük az eredményeket.
Nagyon sajnálom.
Nem jártunk sikerrel.
Bármi jelentenivaló?
Ha sikerről szeretnél hallani, rossz helyre jöttél.
- Szeretnéd, hogy segítsek? - Mégis miért lenne szükségem rá?
Nem akarok feltételezésekbe bocsátkozni vagy beleszólni.
Tudom, hogy fontos számodra a privát tér, de…
De még sosem beszéltünk a helyzetedről, a gyermekvállalásról.
Talán mégis levontam egy következtetést,
miszerint te magad is vélt vagy valós nehézségekkel küzdesz.
Endometriózis.
És súlyos.
- Beszéltél erről valakivel? - Egyszer. Nem volt sok haszna.
- Megengeded, hogy megvizsgáljalak? - Nem.
Nem vagyok kontár, talán segíthetek.
Te vagy a legjobb sebész, efelől nincs kétségem.
Elképesztő, mire képes a tudomány.
Igen, dolgozzunk tovább a fejlődésén!
BOLDOG ÚJ ÉVET! 1973
Nagyon sajnálom!
Elnézést!
Vigyázz!
Szeretem, amikor visszajössz ide.
Jót tesz a csapatnak a szünet.
Igen. Ha ez kell hozzá…
De lenne egy kérdésem.
Csupa víz az utca. Szóval nem ereszkedem térdre.
Miért tennéd?
Lyukat égetett a zsebembe.
Nem lőném le a poént, de tudod, hogy mi van ebben?
Igen.
Meg sem nézed?
Annyira rossz lenne?
Két gyerek, egy közös otthon, érdekes beszélgetések a hét legtöbb estéjén.
Csak csütörtökönként leszek unalmas, megígérem.
Az anyám nagyon örülne.
Egy jó karrierrel rendelkező családapának.
De én nem tudok családanya lenni, Arun. Én…
Nem megy.
Akkor párként folytatjuk.
Majd meggondolod magad.
Sajnálom.
BŰNÖS
1973. JANUÁR
Tegnap este táviratot kaptunk Landrum Shettlestől.
Amerika nyerésre áll? Megint dicsekedett?
A pénzes manhattani kórház igazgatója rájött, mit kutat Landrum,
és kitette az embriót a szabad levegőnek.
- Megölte? - Shettlest kirúgták.
- Az ég szerelmére! - Micsoda tiszteletlenség!
Hogy kitette a levegőnek. Hogy kiirtotta az esélyt a sikerre.
Ismét a tévében kéne megvédenem a kutatást.
- Nincs rá időnk. - James Watsont is felkérték.
A média nem segít, csak a tudomány.
Kell a támogatás a Tanács megnyeréséhez.
Siker híján a nép nem támogat minket.
Tudom, hogy korábban elszúrtam, de…
Bob, remek tudós vagy.
De nem vagyok elég kifinomult, és buta módon nem tűröm a butaságot.
Tudom. De ígérem, ezúttal jobban fogom csinálni.
Vétórendszer kéne az ilyen döntésekhez. Szerintem ne menj!
- Jean, te mit gondolsz? Menjek? - Ne!
Kevés hevesebb vita van, mint amilyenre ma este sor kerül.
Olyan korban élünk, ahol a tudomány révén lehetséges…
Bob!
James!
Rohadt egy dolog ez.
- Azt azért nem mondanám. - Mármint a televíziózás.
Igazából a televízióról sem mondanám ezt.
A Nobel-díjas James Watson professzor és…
Csak utánad!
…dr. Robert Edwards!
Watson professzor, ha megengedi, önnel kezdjük.
Ön ellenzi ezeket a kutatásokat, jól tudom?
Én sosem ellenzem a tudomány fejlődését, ugyanakkor aggódom.
Itt a kérdés az abnormalitás.
Képzeljük el, hogy a módszerük által egy abnormális gyermek születik,
akit a gyógyászat segítségével életben tartanak!
Felmerül a kérdés, hogy mi legyen a gyerekkel.
Hagyjuk, hogy fogyatékosként fájdalmas életet éljen,
vagy vegyük fontolóra a csecsemőgyilkosságot?
Ez nem a gyerekek megöléséről, hanem a fogantatásukról szól.
Dr. Edwards, kérem, hagyja, hogy Watson professzor befejezze!
Én a Mengele árnyékában született tudósok generációjához tartozom.
Félek, hogy olyan helyzetbe bonyolódunk,
amelynek során a munkánk hasonló borzalmakhoz vezethet.
Akkor én náci orvos lennék?
Nem. Ön olyan tudós, akit látszólag nem érdekelnek a munkája következményei.
Jól mondja!
Dr. Edwards, reagáljon!
A tudomány minden ága kockázatot hordoz.
A munkája, a DNS felfedezése nagy kockázatot jelent.
- A génmanipuláció… - A vitának nem a DNS a témája.
A génmanipuláció lehetőségét a DNS felfedezése szülte.
És ezért a felfedezésért megérdemelte a Nobel-díjat.
Vannak kockázatok. Persze hogy vannak.
De a kiszámítható kockázat a tudomány szerves része, ezt ön is jól tudja.
Elkötelezettek vagyunk a páciensek meggyógyítása…
Szégyelljék magukat!
- Erkölcstelen! - Undorító!
Hagyják beszélni dr. Edwardst!
Nem minden a gyerekvállalás, tudom.
Egyesek boldog életet élnek gyerek nélkül is.
De ennek egy döntésnek kéne lennie.
A természet döntésének!
Statisztikailag a legtöbb itt ülő ismer olyat,
aki kétségbeesetten vágyik egy utódra.
Nővért, unokatestvért, nagynénit.
- Barátot. - Nem!
Ha tudnák, mekkora fájdalommal jár a meddőség a számukra,
akkor megértenék, hogy az IVF-kutatás kockázati és nyereségi aránya rendkívül…
Jobb, ha itt abbahagyjuk.
- Philip Hayton élőben jelentkezik… - Hiszek…
Hiszek benne, hogy aki gyereket akar, megérdemli a gyermekvállalás jogát.
Kapcsolunk, Philip.
- Tessék! - Köszönöm.
Ide evakuáltak minket a háború során. Engem és az öcsémet.
Mindketten nagyon féltünk, de amikor megérkeztünk ide…
Nem tudtam, egyes dolgok milyen gyönyörűek tudnak lenni. A béke.
A birkák.
Az a rengeteg birka.
Ők voltak a gyönyörű dolgok, ugye?
Tudtam, hogy Watson mit fog mondani,
de nem hittem, hogy mindenki mellé fog állni.
Miért csinálom ezt?
Mert tudod, hogy szükség van rá.
Watson, Crick és a cambridge-i pojácák mindent megváltoztattak a DNS-sel.
Meggyőzték a népet, hogy szükség van erre a tudásra. De mi csak…
Nem tudom…
Nem tudom megértetni velük.
Nem tudják…
Nem hajlandóak megérteni.
Dr. Edwards, üzenete jött, uram!
„Pozitív terhességi teszt. Patrick.”
- Telefonálhatnék? - Igen.
Igen?
- Beszélhetnék Patrickkel? - Igen. Dr. Edwards keresi.
- Láttalak a tévében. - Ezt most hagyjuk!
A ruhaválasztásod nem segített az ügyünkön.
A terhesség a hozzáadott hormonok hatása lehet.
Még minden rendben, ha ez a kérdésed.
Holnap odamegyünk.
Szeretnék gratulálni mindkettőjüknek.
Nem ő terhes. Valaki mást ejtettünk teherbe.
- A neve… - Rachel.
Rachel, igen. Ez annyira jó hír!
A folyosón nincs futkározás! Balesetveszély!
Hogy van Rachel?
Az anyukával eddig semmi baj. Én inkább Sally miatt aggódom.
Jean, gyere!
- Sally! - Nem akarom abbahagyni a kezelést.
Megértem, de a hasa egyértelműen felpuffadt.
- Ne mondja el Mr. Steptoe-nak! - Muszáj.
Lehet, hogy pár hónapot várnia kell, de visszavetetem a programba.
Bocsánat.
Elnézést!
Hogy is mondják?
A remény az igazi gyilkos.
Lenne egy kérdésem.
Az Ovum Klubnak lenne kedve kirándulni?
- Kirándulni? - A klubok szoktak ilyesmit szervezni.
Bármerre is megyünk
Folyton megkérdik tőlünk
Hogy kik vagyunk
Hogy merről is jöttünk
Mi Oldhamből jöttünk
És meddők vagyunk
Nagyon meddők vagyunk
De érdekel ez minket?
Igen, érdekel minket!
Inkább kihagyom.
Én sem szeretnék beszaladni.
Pláne ilyen időben.
Ha én vagyok az első…
Mármint, ha tényleg…
Láttam, hogy mikkel kell megküzdeniük. Nem szeretném, ha a babám…
Nem is kell. Bob fog a sajtó elé állni. Önnek csak anyai feladatai lesznek.
Ha minden összejön.
Nem fogom nyugtatgatni. Ki tudja, mi fog történni?
De biztosíthatom,
hogy a következő hetekben igazán rendkívüli ellátásban fog részesülni.
Rendben?
Igen.
- Na jó. Kívánjon sok sikert! - Hát mégis bemegy!
- Szélsebesen. - Hajrá!
Gyerünk!
Gyerünk, Jean!
Mindenki legyen benne!
Gyerünk!
Gyertek közelebb!
Egy, kettő, három…
Oldham!
- Csodás. - Nagyon fúj a szél!
Remek ötlet volt.
Micsoda tengerpart!
Azt mondta, ez az utolsó.
Ki? Harry?
Nem, Mr. Steptoe.
Hamarosan 36 leszek. Kiesek a kutatásuk számára releváns életkorból.
De nem gond.
Komolyan.
Mesés!
Én is féltékeny vagyok.
SIKERTELEN KÍSÉRLET
Jean.
Patrick! Van egy újabb pozitív tesztünk. Lauren terhes.
Hatásos, amit csinálunk.
- Patrick! - George!
- És egy Kershaws-lány. - A nevem Jean Purdy.
Hogy bírják abban a lyukban?
Az orvostudomány fejlődésének ára van, George.
Mert ti az orvostudományt fejlesztitek? Miközben a kórház hírnevét gyilkoljátok.
Kapd be, George!
Nem csoda, hogy kezdesz berozsdálni.
Ortopédiai tanácsadó. Sose bízz olyanban, aki ortopédiára szakosodik!
Nem a gyógyítás a céljuk.
Készültem vissza Cambridge-be, amikor felhívtak.
Patrick, jó úton járunk. Lauren és Rachel is…
Valami baj van Rachellel.
- Hogy érted? - Megjött a vizsgálati eredmény.
Nem tetszik az embrió elhelyezkedése.
- Nem jó helyen van? - Magasan van.
- És duzzanat van a méh falán. - Méhen kívüli terhességre gyanakszol.
Laparoszkóppal fogom ellenőrizni, de félek, ez a helyzet.
Nagyon sajnálom.
Mi történt?
A baba rossz helyen kezdett növekedni, a petevezetékben.
Ez méhen kívüli terhesség.
Minden könyvet elolvastam a témában.
Azt hittem, világosan elmondták neked.
Lily!
Tisztátalan dolgot csinálsz.
Undorító, szégyenletes és nem való a közösségünkbe.
Az nincs itt, én vagyok itt.
Ezzel nyugtatod magad? Hogy a bűn nem a tiéd?
Jean!
Jó reggelt, tiszteletes! Kirakom a virágokat a szertartás előtt.
Sajnálom, hiba volt idejönnöm.
- Az anyám világosan megmondta. - Nem zártunk ki, Jean.
- A templom mindenkié. - Tényleg?
Igen.
Hiányzott a templom.
Jean, ha felelsz a hibáidért, Isten visszatér a szívedbe.
Nem. Én nem ezt…
Nem ezért jöttem ide. Sajnálom.
Hogy van az édesanyád?
Hát nem mondta el.
Anya, tudom, hogy ott vagy. Látom a papucsodat.
Nem is.
A tiszteletes szerint beteg vagy. Igaz ez?
- Hogyhogy találkoztál vele? - Beengedsz?
Beengedsz, vagy egyedül küzdesz?
Még mindig velük dolgozol?
Te makacs, vén öszvér!
Anya, szeretlek. Remélem, hogy jobban leszel.
Kösz, hogy szóltál, Muriel.
Lauren vérezni kezdett.
- Mit csinálsz? - Spermatúlélési vizsgálatot.
Megvizsgáljuk az összes sejtkultúra oldatát, az összes reagenst és eszközt.
Ha a laborban bármi baj van, ebből kiderül.
Mindenünket bevizsgáljuk.
1973. SZEPTEMBER
A folyékony paraffin tiszta.
Kilencvenöt százalék.
Ez is tiszta.
Szünetet tartok.
Bob, ezt látnod kell.
Bob!
Nézz meg valamit!
Melyik az?
Ez a folyékony paraffin mérgező.
Hogyan…
Hogyhogy ezt nem vettük észre?
- Nem tudom. - Sikeres terhesség lehetett volna.
Talán mások is… Ha nem mérgeztük volna meg őket.
- Most engem hibáztatsz? - Nem! Magamat!
Kérlek, ne tedd! Tévedés történt.
Majd lesznek más alanyok. Nem lett volna sikeres terhesség.
Nem álltunk készen.
Mit művelsz? Hagyd abba!
Ez túl fontos ahhoz, hogy…
- Hé, most te viselkedsz őrültként! - Talán mindketten azok vagyunk.
Ugye, Bob?
Az anyám haldoklik!
Én meg itt töltöm az egész éjszakát egy őrült és a fos reagensei társaságában!
Ez egy gyönyörű álom volt,
és én tényleg hittem benne.
De emiatt mindenemet elveszítettem, és nem tudok…
Anya!
Anya! Otthagytam a munkámat. Lemondok a lakásomról is.
Ha nem engedsz be, kénytelen leszek a küszöbön aludni!
Hallgass!
Bundás kenyeret csinálok.
- És mit műveltél a hajaddal? - Semmit.
Van Vitapointe balzsamom, az talán segít.
1974. OKTÓBER
Ne! Ne így!
Hagyod, hogy az az aljas ponty egye meg.
Vannak itt nemes aranyhalak is.
Figyelj!
- A fenébe! - Jeanie!
Jeanie!
Jean!
- Meg ne próbáld! Ki ez? - Jean!
Arun! Én…
Épp indulni készültünk.
Ő az anyám, Gladys May. Anya, az úr Arun. Együtt dolgoztunk a laborban.
- Melyikben? - Ő nem azon a projekten dolgozott.
Örvendek. Sokat hallottam önről.
- Ő kicsoda? - Tabitha.
Tabitha.
Szép név.
Tabby cicának hívjuk.
Ne ítélj el minket!
Reméljük, nem lesz szőrös!
Bob hogy van?
Jól. Másfelé jár a figyelme.
Csupa új dolgokon. De jó, hogy újra Cambridge-ben dolgozik.
Már nem utazgat Oldhambe?
Nem tudtad? Három hónappal a távozásod után leállították a kutatást.
Patrick is úgy gondolta, hogy így lesz a legjobb. Azt hittem, Bob írt neked.
De ő már csak ilyen.
Uram, hálát adunk az ételért és a családért.
Megemlékezünk a nincstelenekről és azokról,
akiknek nincs kivel megosztaniuk az ételüket. Ámen.
Helló! Bobot keresem.
A konyhában van.
Jean!
- Szia! - Ruth!
- Hol van Bob? - Odabent.
Összehajtom, és aztán virág lesz belőle.
- Meg, nem így… - Tudom, hogy kell.
Beszélhetnénk?
Igen. Lányok, úgy hajtsátok, ahogy mondtam!
Párhuzamosan, aztán be a borítékba!
A jó szórólapokon sok múlik.
Rendben, apa.
Képviselőnek készülsz?
Látod, ez az. Mostanra el kellett volna érnie a hírnek a környéketekre.
Legalább egy szórólapot kaphattál volna már.
Máshol járt az agyam.
Igen. Hát persze.
Semmi esélyem sincs.
Nos, egy kicsi azért van. Cambridge-nek munkáspárti képviselő kell.
- És változnak az idők. - Ne kend rám a dolgot!
Micsodát?
A kutatást a Kershawsban. Miattam hagytad abba.
Nem működött.
Ezért mi…
Úgy döntöttem, hogy továbblépek. Hogy félreállok.
Tudod, hogy mindig is érdekelt a politika.
- A parlamentben képviselhetném… - Feladtátok.
Nem. Másokra bíztuk a megoldást. A tudomány így működik, Jean.
Az anyám beteg, és szeretem őt.
Nem volt más választásom.
Ne nevettess! Hogyne lett volna!
Pedig olyan közel jártunk.
Nem hittem, hogy feladod.
Igen, hát…
te adtad fel előbb, Jeanie.
Te.
Mit csinálsz?
Vissza akarsz menni, ha itt végeztünk?
Nincs hova visszamenni.
Csak olvasgatom a jegyzeteket, próbálok megérteni ezt-azt.
Ígérd meg, hogy nem mész vissza, Jean!
Állapodj meg!
Legyenek saját gyerekeid!
Nem lehet, anya.
Nem tudok teherbe esni.
Ez ostobaság. Még sosem próbáltál teherbe esni.
1964 óta védekezés nélkül szexelek.
Bűnösként élek a házadban.
És azért feküdtél le azokkal a férfiakkal,
mert babát akarsz?
És mert élvezem.
Valóban?
A világon mindenhol vannak hozzám hasonló nők, anya.
- Segíteni akartam rajtuk. - Mindig is sok szeretet volt a szívedben.
Lélegezz!
- Isten megoldja. - Ne beszélj! Előbb vegyél nagy levegőt!
- Véres a szád. - Tényleg?
Elkísérjelek az ágyhoz?
Fura dolog.
Amikor visszatekintesz az életre,
többnyire csak kudarcot látsz.
Te nem vallottál kudarcot.
Eszedbe jut mindaz, amit meg kellett volna tenned, de nem tetted.
Anya!
De az egyetlen,
amiben az ember nem lát kudarcot…
a gyerekei.
Mert ők mindig csodálatosak.
Szeretlek, Jeanie.
Én is szeretlek, anya. Őszintén.
Jó reggelt!
Köszönöm, hogy eljött. Gladys örült volna önnek.
- Őszinte részvétem. - Patrick!
- Remélem, nem bánod. Bob szólt, és én… - Ő is itt van?
Nem. Azt mondta, neki nem, de nekem talán örülnél. Nem voltam biztos benne.
- De Muriel főnővér rábeszélt. - Köszönöm, hogy eljöttetek.
- Köszönöm. - Jó reggelt!
Parancsoljatok!
Fura ez a temetés. A legtöbben úgy néznek rám, mint az ördögre.
Még mindig utálnak engem. Mindannyian.
És ez már annyira unalmas.
Az anyám sok minden volt, de unalmas sosem.
Mégis sok unalmas barátja volt.
Akkor szerencséje, hogy ilyen érdekes lánya volt.
Nem tudok beszélni róla.
Akkor beszéljünk másról! Vagy beszélhetsz valaki mással.
- Hibáztunk. - Indulnunk kéne vissza.
A stimuláció során. Álciklusokat csináltunk a nőknek.
Ami a természetes ritmus ellen dolgozott. Ha ezt megoldjuk, és a reagensek jók…
Ezt máskor kéne megbeszélnünk.
De érdekes ötlet.
- Talán megér egy próbát. - Patrick!
Van bennem erő még egy kísérletre, Jeanben is, te pedig a végsőkig bírod.
A kérdés csak az…
Ha az ő ciklusukat használjuk, megszüntetünk egy változót.
Mégis mi más dolgod van? A választásnak annyi.
Te rám szavaztál?
A megoldásaid lenyűgözőek. A folyamataidnál nincs jobb a világon.
Patrick csodálatos műtétekre képes.
- Nem túlzás ez egy kicsit? - De túlságosan közbeavatkozunk.
Hagyjuk, hogy a nők maguk gondozzák a petesejtet!
Ha eltávolítjuk a termékenységet zavaró hormonokat, és helyreállítjuk a ciklust,
akkor rengeteg kockázatot kizárunk.
És persze hogy rád szavaztam.
A petesejteket be kell gyűjtenem
24-26 órával a luteinizáló hormon szintjének megugrása után.
Gyógyszer nélkül ez olyan precizitást…
- Háromóránként vizeletvizsgálat kéne. - Háromóránként?
A megugrás észleléséhez.
És ha minden jól megy, akkor is csak egy embrió lesz egy nőben.
Csökkennének az esélyeink.
De egy jó embrió jobb, mint 15 rossz.
A megtermékenyülésig figyeljük a petesejtet, beültetjük, aztán…
Folyamatosan végtelenül pontosnak kell lennünk.
Egyikünk sem fog aludni.
Patrick, mikor fognak nyugdíjazásra kényszeríteni?
1978 júliusában.
Közel három alváshiányos év. Ezzel megbirkózol, Muriel?
Jó az ötleted.
1975. SZEPTEMBER
Minden megváltozik.
NEM MŰKÖDIK
Azt hiszem, mindenki itt van.
Szóval, mindennap meg kell vizsgálnunk önöket.
Ehhez Oldhambe kell költözniük.
Figyelniük kell arra, hogy mit esznek és isznak.
A ciklus megfelelő szakaszában eltávolítjuk a petesejtet,
és meglátjuk, mit tehetünk.
Hogy mondják meg, melyik szakaszban vagyunk? Nekem rendszertelen a ciklusom.
A vizelet folyamatos vizsgálatával.
Az asztalon van minden, amire szükségük van.
Mindig az edénybe vizeljenek! Mi begyűjtjük és elemezzük a mintákat.
- Köszönjük, Sandra. - Én is.
Nem könnyű, tudom.
Megkockáztatják, hogy az újságírók kiderítik, kik maguk,
és lejáratják önöket a sajtóban.
Tudjuk, látjuk, és hálásak vagyunk érte.
Azok, akik már részt vettek a programban, az Ovum Klubnak nevezték el magukat.
Nekem tetszett ez a név.
- Jártak itt már mások is. - Köszönjük.
- És még fognak is. - Linda Nutshall.
- A remény a kulcs. - Köszönjük.
A programban részt vevők tudják, hogy nem biztos számukra a siker.
De az utánuk jövők számára önök nélkül semmiféle áttörést nem érhetnénk el.
Idegességemben több teát ittam, mint szoktam.
Majdnem teljesen tele lett.
Dr. Ruth Hinton küldte önöket hozzám?
Igen.
1977. AUGUSZTUS
És önnek el van záródva a petevezetéke?
Igen, doktor úr.
Már megműtötték, de a probléma továbbra is fennáll.
Ön 29 éves, Mrs. Brown.
Igen, doktor úr. Már 10 éve próbálkozom a gyerekvállalással.
Önök mindketten remek jelöltek.
De érzéstelenítés mellett laparoszkópiai vizsgálatot kell végeznem.
Megnézem, milyen kár keletkezett a petefészkében és a medencéjében.
Mr. Brown, öntől ondóminta kell, amit tiszta körülmények közt,
pár napos megtartóztatás után kell levennie maszturbálással.
Az én dolgom tehát könnyebb.
Mik az esélyeink?
Több tényezőt is figyelembe kell venni, mielőtt erre válaszolhatnék.
És mi a helyzet
a rendellenességekkel? Elnézést a kérdésért, de azt írták az újságban…
Megértem. Mind ugyanazokat az újságokat olvassuk.
Az esély ugyanannyi, mint a természetes terhességnél.
Végig figyelemmel követjük az állapotát, és bármi probléma esetén értesítjük.
- Köszönjük, doktor úr. - Köszönjük.
Előkészítettük, Mr. Steptoe.
Néhány helyen kiújultak az összenövések a petefészek körül.
Igen, Mr. Webster.
A fenébe!
Csak három kicsi tüsző van.
Nincs preovulációs tüsző.
A bal petefészek…
Itt egy jó. Telefont!
Bekapcsolva.
Bob, a bal petefészekben van egy jó tüsző. Érett.
Az átmérőjére két centimétert mondanék. Nem könnyű hozzáférni.
- Én készen állok. - Rendben.
Jól van, szívást!
Szívás.
Óvatosan!
Állj!
Köszönöm, főnővér.
Mehet.
Telefont!
Megvan.
Patrick, ez kiváló petesejt.
6748/1.
Szabad!
Egyedül vagy?
Igen. Csak az előkészületeket végzem.
Remek. Az alsóneműmet már levettem.
Ne kérd, hogy vegyek fel köpenyt, és ide ne merd hívni Murielt!
Megkedveltem őt, de akkor se.
Lehetne…
- Lehetséges számomra, hogy… - Nem.
És mi van, ha…
És ha jó a módszerünk?
Én úgy látom, hogy az endometriózisod valóban nagyon súlyos.
Eltávolíthatok bizonyos részeket, de…
Attól tartok, számodra még nem tart ott a tudomány.
Megpróbálhatom enyhíteni a fájdalmat. Bizonyára fáj.
Nem kell. Köszönöm.
Nem iszunk egyet?
Reggel van.
Nos, én narancslevet iszom, de neked valami erősebb kéne.
Jöhet egy ital.
- Bob mesélt neked rólam? - Nem.
De tudtad, mi a helyzet. Te tudtad. Valószínűleg Muriel is.
Nyolc évig dolgoztunk együtt. Kevés olyan dolog van, amit nem tudunk egymásról.
Bizonyára te is tudsz rólam általam privátnak vélt dolgokat.
A haditengerészetnél szolgáltam a háborúban.
Hajóorvos voltam.
Fiatal voltam, ugyanakkor tehetséges. És mint kiderült, balszerencsés is.
A hajónkat megtorpedózták. Sikerült odaúsznom egy mentőcsónakhoz.
Akit tudtunk, kihúztunk a vízből.
Hajóorvosnak lenni egy dolog.
Rangidős orvosnak lenni egy haldoklókkal teli mentőcsónakban…
El kellett döntenem, hogy kit látok el, és kit nem.
Korlátozott volt a morfiumkészlet. Igazából minden az volt.
Belenéztem azoknak a férfiaknak a szemébe…
és kevés tényezőre alapozva eldöntöttem, hogy képesek-e életben maradni, vagy sem.
Szinte biztos vagyok benne, hogy egyesek, akiket halálra ítéltem, túlélhették volna.
Borzalmas lehetett.
Bocsáss meg! Nem szükséges…
tudnod ezekről a dolgokról. De a lényeg, hogy azt utálom a legjobban a munkánkban,
hogy el kell döntenünk, ki kap segítséget, és ki nem.
Több száz levelet kapok. Tudom, hogy te is.
A nők könyörögnek, hogy részt vehessenek a programunkban.
Amikor elolvasod a levelüket, érzed.
Érzed a tekintetüket a tarkódon.
Nagy lehetőségként tekintünk a munkánkra. Termékennyé tesszük a terméketleneket.
De még olyan sok nő van, akiken mi…
Akiken nem tudunk segíteni.
És akaratlanul is arra gondolok, hogy a számukra a mi létezésünk
csak a fájdalom egy újabb forrása.
A nők alapvetően azt hiszik, lehet gyerekük. Mert ezt mondják nekünk.
Ez egy biológiai és társadalmi elvárás.
Ami csak mélyíti a képesség hiánya okozta fájdalmat.
De számunkra mégis itt a lehetőség, hogy enyhítsük.
És igen,
ezt olyasvalakiként mondom, akin a mentőcsónak már nem segíthet.
1977. NOVEMBER 12.
Patrick!
Ki fogod tudni cserélni ma este az embriót?
Négysejtes.
Miféle szülinapi vacsora?
Így hívják a feleségedet, ugye?
Miért, te tudod az enyém nevét?
Nos, akkor jobban oda kellett volna figyelnem.
Üzenem, hogy lemaradtunk a desszertről.
Jó, és azt is elmondom neki, hogy a hírhedt sajttálról is lemaradtunk.
- Hihetetlen, hogy itt dolgoztok. - Ez már a felújítás utáni állapot.
Látnod kellett volna előtte. Rémes volt. Legalább már van üveg az ablakokban.
Találtam pár kekszet.
Jó estét, főnővér! Ugye nem zavartuk meg az estédet?
Örülök, hogy itt lehetek.
- Ez csokis keksz? - Micsoda kiszolgálás!
Nyolc gyönyörű sejt.
- A főnővérrel előkészítjük Mrs. Brownt. - Én pedig a műtőt.
Kanül, 2,2 milliméteres.
Legyen szíves felfeküdni ide, és betenni a lábát a kengyelbe!
6748/1.
Lesley Brown.
Igen.
Most mehet.
Mind átment.
- Jól van? - Azt hiszem, terhesnek érzem magam.
Őrültnek hangzom ettől?
Én nem így fogalmaznék.
Ügyes volt.
A sajtó egyre rámenősebb. Tudják, hogy közel járunk.
Meg kell védenünk Lesley-t.
Mindenkit megvédtünk.
Tudod, min mentek keresztül?
Az újságok 5000 fontot fizetnek a pácienseink nevéért és lakcíméért.
És további 5000-et, ha valakiből hír is lesz.
Meggazdagodhatnánk. Én tudom a nevüket és a címüket.
Tudom, számodra ők kísérleti alanyok, de itt életekről van szó.
Rachel, Kathy, Gail, Trisha.
Harriet, Jan, Gracie, Nicola, Julie, Viv.
Polly, Marie, Violet, Sally, Lauren, Liz.
Jo, Christina.
- Mel. - Tudod a nevüket.
Az Ovum Klub tagjaiét?
Igen.
Tudós vagyok, Jean. Mindennap kudarcot vallok abban a reményben,
hogy 20 évente egyszer sikerrel járok.
Adatként kell tekintenem rájuk, különben én is elbukok.
Fura ember vagy.
A legfurább.
1978. JÚLIUS 25.
Jó reggelt!
Jó hírem van. A magzat fejének az átmérője 9,6 centiméter.
A lecitin-szfingomielin-arány 3,9 az egyhez.
Ezzel a skálával mérjük a baba légzési képességét születéskor.
Általában ez kettő az egyhez, szóval az övé nagyon jó arány.
Úgy gondolja, a kislányunk kész kibújni?
Igen. A toxémia, amiben ön szenved, aggályokat kelt bennem,
és szerintem jobb mielőbb kivenni a babát.
Szóval választaniuk kell.
A szülés mesterséges megindítása és a császármetszés közt.
Mr. Steptoe, a felét alig értjük annak, amit mond,
de mi elfogadunk minden olyan döntést, amit ön helyesnek vél.
Azt hiszem, egyetértünk abban, hogy sajtóközönség nélkül könnyebb lesz.
Igen, egyetértünk.
Fogadják a szokásos látogatókat! Egy szót se nekik!
John, este kilenckor menjen haza, aztán titokban bejuttatjuk ide!
Este 11-kor megműtjük.
És éjfélre már a kezében is lesz a gyermeke.
Ehhez mit szólnak?
Ez csodálatosan hangzik.
Megerősítené, hogy Lesley Brown az?
- Egy képet, Mr. és Mrs. Frankenstein? - „Dr. Frankenstein”!
- Nézzen ide, Miss Purdy! - Ide, dr. Edwards!
Doktor úr! Dr. Edwards!
- Készen állok, Mr. Steptoe. - Köszönöm, Muriel.
Függőleges bemetszést ejtek.
- Eresszen el! Nem csináltam semmit. - Újságíró.
- Vízvezeték-szerelőnek adta ki magát. - Hagyjon már!
Már nem tart sokáig.
Most pedig bemetszést ejtek a méh alsó részén.
Mehet a szívás.
Szia!
Jól van.
Hallod ezt?
Na? Hallod ezt?
KISLÁNY, BROWN 1259003
Jean, gyere ide!
Ő a kislányom?
Igen.
Köszönöm.
Megérkezett.
Igen.
Egyszerű.
Most, hogy Jean is itt van, mondhatnánk beszédet.
- Ez az! Patrik, gyere! - Patrick!
- Nem. - Pár szót.
Gyerünk!
- Gyerünk! Jean, beszéd! - Ki van zárva.
Jól van, akkor én mondok beszédet.
Hát persze!
- Először is, szeretném megköszönni… - Dehogy szeretnéd.
Ugyan, Patrick! Ha ti nem vagytok…
- Már képviselő lennél. - Igen!
Nagyon vicces.
Főnővér!
Három napon át
az a kislány a mi sejtkultúránkban növekedett.
Majd a csodás tehetségednek hála visszakerült az anyukájába.
Aztán kikászálódott a hártyájából, és gyönyörűen megnőtt.
Valami igazán rendkívüli dolgot vittünk véghez.
Mert szükség volt rá.
Megtiszteltetés volt veletek dolgozni.
Veletek együtt áldozatokat hozni.
Veletek együtt teremteni.
Emlékezzetek erre!
Én tudom, hogy többé nem lesz részem ilyen különleges élményben.
Emlékezzetek rá, és…
És értékeljétek!
Rátok!
- Mindannyiunkra! - Mindannyiunkra!
És most mi lesz?
Megismételjük.
Brownék kérdezték, hogy adnánk-e második nevet a babának.
- Én a Joyra gondoltam. - Ez nagyon szép név!
Jó választás?
Remek választás.
Kedves Mr. Killion!
Rendkívül fontos, hogy mindazok neve felkerüljön az emléktáblára,
akik segítettek Louise Brown fogantatásában.
Különösen Jean Purdyre vagyok büszke,
aki tíz éven át utazgatott velem Oldhambe,
és legalább annyira hozzájárult a sikerhez, mint mi. Én voltam a biológus.
Patrick volt a szülészorvos.
Jean pedig…
Jeant úgy lehetne jellemezni…
Nos, nélküle ez az egész nem jöhetett volna létre.
Ő tette elviselhetővé az elviselhetetlent.
Szóval egyszerű a döntés. Az ő nevének muszáj szerepelnie az emléktáblán.
BOB FÁRADHATATLANUL KÜZDÖTT AZÉRT,
HOGY JEAN NEVÉT FELTÜNTESSÉK A KERSHAW'S KÓRHÁZ EMLÉKTÁBLÁJÁN.
AZ IVF KIFEJLESZTŐI
2015-BEN VÉGÜL ÚJ EMLÉKTÁBLA KERÜLT FELAVATÁSRA.
HARMINC ÉVVEL AZUTÁN,
HOGY JEAN 39 ÉVESEN RÁK KÖVETKEZTÉBEN ELHUNYT.
A KUTATÓCSAPAT EGYETLEN ÉLŐ TAGJAKÉNT
BOB EDWARDS 2010-BEN MEGKAPTA A NOBEL-DÍJAT.
1969 ÉS 1978 KÖZÖTT BOB, PATRICK, MURIEL ÉS JEAN 282 NŐT KEZELT,
AMI ÖT TERHESSÉGET ÉS KÉT SIKERES SZÜLETÉST EREDMÉNYEZETT,
LOUISE-ÉT ÉS ALASTAIRÉT.
LOUISE JOY BROWN SZÜLETÉSE ÓTA
TÖBB MINT 12 MILLIÓ IVF ÁLTAL FOGANT BABA JÖTT VILÁGRA.
EZT A FILMET AZOKNAK AJÁNLJUK, AKIK LEHETŐVÉ TETTÉK AZ ÉLET E CSODÁJÁT.
JOY, AZ ÉLET CSODÁJA
A feliratot fordította: D. Ferenc